cyanic-selkie/wikianc huggingface dataset:
బుక్కపట్నం మండలం
బుక్కపట్నం మండలం ఆంధ్రప్రదేశ్ రాష్ట్రంలోని శ్రీ సత్యసాయి జిల్లాకు చెందిన మండలం.
మాఘ బహుళ త్రయోదశి
సంఘటనలు
2007
మరణాలు
2007
బయటి లింకులు
వర్గం:మాఘమాసము
మారిగావ్
మారిగావ్, అస్సాం రాష్ట్రంలోని మారిగావ్ జిల్లా ముఖ్య పట్టణం. అస్సాం ప్రభుత్వం ఏర్పాటుచేసిన దివా అటానమస్ కౌన్సిల్ (టిఎసి), తివాషాంగ్, అస్సాం ప్రధాన కార్యాలయంతోపాటు 1995, ఏప్రిల్ 14న అపెక్స్ కౌన్సిల్ నాగావ్, మారిగావ్, కమ్రప్ లోని 144 గ్రామాలను 28 బ్లాకులతో కలిగి ఉంటుంది. మారిగావ్ పట్టణ పిన్‌కోడ్ 782105.
జనాభా
2001 భారత జనాభా లెక్కల ప్రకారం, మారిగాన్ జనాభా 5,20,807. ఈ జనాభాలో పురుషులు 52%, స్త్రీలు 48%గా ఉన్నారు. మారిగాన్ సగటు అక్షరాస్యత రేటు 76%, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 81%, స్త్రీ అక్షరాస్యత 72%గా ఉంది. మారిగావ్‌లోని జనాభాలో 12%మంది 6 సంవత్సరాల కంటే తక్కువ వయస్సు గలవారు ఉన్నారు. ఈ జిల్లాలో కియోట్ (కైబర్తా) సంఘం, తివా (లాలుంగ్) సమాజం మెజారిటీగా ఉన్నాయి.
రాజకీయాలు
మారిగావ్ పట్టణం నౌగాంగ్ లోకసభ నియోజకవర్గంలో భాగంగా ఉంది.
రవాణా
జాతీయ రహదారి 37 (భారతదేశం), భారతీయ రైల్వేలోని ఈశాన్య సరిహద్దు రైల్వేచేత నిర్వహించబడుతున్న గౌహతి-లమ్డింగ్ విభాగం జాగిరోడ్ గుండా వెళుతుంది. జాగిరోడ్ మారిగావ్‌ నగరంలో మారిగావ్ రోడ్డు ద్వారా కలుపబడివుంది.
మారిగాన్ సమీపంలో ప్రధాన రైల్వేస్టేషన్లు
బుక్కరాయసముద్రం మండలం
బుక్కరాయసముద్రం మండలం, ఆంధ్రప్రదేశ్ రాష్ట్రములోని అనంతపురం జిల్లాకు చెందిన మండలం.
మండల జనాభా
2001 భారత జనగణన గణాంకాల ప్రకారం జనాభా - మొత్తం 52,985 - పురుషులు 27,286 - స్త్రీలు 25,699
హైదరాబాద్ రోడ్డు అభివృద్ధి సంస్థ
హైదరాబాద్ రోడ్డు అభివృద్ధి సంస్థ (హైదరాబాద్ రోడ్ డెవలప్‌మెంట్ కార్పొరేషన్ లిమిటెడ్) అనేది తెలంగాణ ప్రభుత్వం ఏర్పాటుచేసిన పబ్లిక్ రోడ్ల అధికారిక సంస్థ. దీని ద్వారా హైదరాబాదు నగరంలో రోడ్ల నిర్మాణం, నిర్వాహణ పనులు నిర్వర్తించబడుతాయి. మొదటి దశలో 240 కి.మీ.ల పొడవులోని రోడ్డును ఈ సంస్థ అభివృద్ధి చేయడంతోపాటు మిగిలినవి దశలవారీగా అభివృద్ధి చేయబడుతాయి.
సంస్థ
హైదరాబాద్, దాని పరిసర పట్టణ స్థానిక సంస్థల పరిధిలో రహదారి నెట్‌వర్క్ ను ఈ సంస్థ కలిగి ఉంది. ఆర్ అండ్ బి శాఖ పరిధిలో హైదరాబాద్ పరిధిలోని 600 కి.మీ.ల రోడ్డు నెట్‌వర్క్ ఉంది. ఈ సంస్థ రాకముందే ఇందులోని 240 కి.మీ.ల రోడ్లు ఫేమ్ Iలో దీనికి బదిలీ చేయబడింది. రహదారిపై ప్రకటన, పార్కింగ్, యాక్సెస్, రహదారి పైన లేదా దిగువన ఉన్న ఏదైనా నిర్మాణం లేదా ఆస్తి పన్నుపై సెస్ వంటి అన్ని హక్కులు కూడా ఈ సంస్థకు ఇవ్వబడ్డాయి.
అభివృద్ధి పనులు
నగరంలోని ప్రధాన రహదారులను అనుసంధానం చేసే స్లిప్ రోడ్లు వేయడానికి రాష్ట్ర ప్రభుత్వం 2020లో ఈ సంస్థకు రూ .313.65 కోట్లు మంజూరు చేయగా నగర రోడ్లపై ట్రాఫిక్ రద్దీని తగ్గించడం, వాహనాలు సజావుగా వెళ్ళేందుకు ఈ సంస్థ 44.70 కి.మీ.ల పొడవుగల 37 స్లిప్ రోడ్లను వేసింది.
2021, జూన్ 28న ఐటి కారిడార్ మరియు ఫైనాన్షియల్ జిల్లాలో నాలుగు లింక్ రోడ్లను మునిసిపల్ అడ్మినిస్ట్రేషన్, అర్బన్ డెవలప్‌మెంట్ శాఖమంత్రి కె.టి. రామారావు ప్రారంభించాడు. ఈ సంస్థ నుండి రూ. 23.43 కోట్లతో నిర్మించిన ఈ లింక్ రోడ్ల ద్వారా జెఎన్టీయూ నుండి హైటెక్ సిటీ రోడ్డుపై ట్రాఫిక్ రద్దీ తగ్గుతుంది. మియాపూర్, సర్దార్ పటేల్ నగర్, వసంత్ నగర్, కెపిహెచ్‌బి ఫేజ్ 6 నుండి హైటెక్ సిటీ రోడ్, హఫీజ్‌పేట్ రోడ్ వరకు రోడ్ కనెక్టివిటీని మెరుగయింది.
మూలాలు
వర్గం:2017 స్థాపితాలు వర్గం:తెలంగాణ ప్రభుత్వ సంస్థలు వర్గం:హైదరాబాదు
సి.ఐ.డి. (1956 సినిమా)
సి.ఐ.డి. 1956లో వెలువడిన తెలుగు డబ్బింగ్ సినిమా.
చార్కోల్ ఆర్ట్
చార్కోల్ ఆర్ట్ (ఆంగ్లం: Charcoal (art)) అనగా కర్ర బొగ్గు ను ఉపయోగించి, చిత్రలేఖనం లో స్కెచ్ ల వంటివి వేయటం. జిగురు, బంక వంటి పదార్థం వినియోగించకపోతే చార్కో స్కెచ్ లు శాశ్వతత్వాన్ని కోల్పోయే అవకాశం ఉంది. క్రొత్త ఆలోచనలు త్వరిత గతిన చేసేందుకు కళాకారులు చార్కోల్ ని వినియోగిస్తారు. లావుగా ఉండటం వలన, గ్రాఫైట్ పెన్సిళ్ళతో  నాజూకైన గీతలను ఉపయోగించి వేయబడే చిత్రపటాల కంటే, చార్కోల్ తో మందంగా ఉండే స్ట్రోకులతో చిత్రపటాలను వ్యత్యాసంగా చిత్రీకరించవచ్చు. వివిధ రకాలైన చార్కోల్ పొడి రూపం లో లేదా పెన్సిళ్ళ రూపం లో లభ్యం అవుతుంది.
మూలాలు
వర్గం:చిత్రలేఖనం
మేడపాటి వెంకటరెడ్డి
మేడపాటి వెంకటరెడ్డి యోగవిద్య లో నిష్ణాతులు. సికింద్రాబాదులోని ప్రభుత్వ వేమన యోగ పరిశోధనా సంస్థకు డైరెక్టర్‌గా, ఆరోగ్య వైద్యశాఖకు చెందిన ఆంధ్రప్రదేశ్ యోగాధ్యయన పరిషత్తుకు కార్యదర్శిగా పనిచేసారు. ఆంధ్రప్రదేశ్ గవర్నరు గారికి యోగచికిత్సా నిపుణుడిగా సేవలను అందిస్తున్నారు.
జీవిత విశేషాలు
మేడపాటి వెంకట రెడ్డి తూర్పు గోదావరి జిల్లా తాపేశ్వరం సమీపంలోని అర్తమూరు గ్రామంలో 18 డిసెంబరు 1947న జన్మించారు. ఈ గ్రామం వైష్ణవ మత ప్రభోధకుడు పరమహంస పరివ్రాజకులు అయిన త్రిదండి పెద్ద జీయర్ స్వామి జన్మించిన ఊరు. ఇతడు రాజకీయ నేపధ్యంలో కూడిన మధ్య తరగతి వ్యవసాయ కుటుంబంలో మేడపాటి సుబ్బిరెడ్డి, వీరయమ్మ దంపతులకు గల ముగ్గురు మగ పిల్లలలో ఆఖరి సంతానంగా జన్మించారు. 5వ తరగతి వరకు స్థానిక ప్రభుత్వ పాఠశాలలోనూ, ఎస్.ఎస్.ఎల్.సి వరకు మండపేటలోని జిల్లాపరిషత్ ఉన్నత పాఠశాలలో చదివారు. రాజమండ్రి ప్రభుత్వ కళాశాలలో బి.ఎ పట్టాను, విశాఖపట్నం నందలి ఆంధ్ర విశ్వకళా పరిషత్ లో ఎం.ఎ (అంతర్జాతీయ న్యాయశాస్త్రం) పట్టాను పొందారు. రాజమండ్రిలో ఉండగా హిందీ వ్యతిరేక ఉద్యమంలోనూ, ఉక్కు ఉద్యమంలో చురుగ్గా పాల్గొని రాష్ట్రంలో విద్యార్థి నాయకునిగా గుర్తింపు పొందారు.
యోగా రంగం వైపు అడుగులు
అతని తండ్రిగారి స్నేహితుడైన ప్రకృతివైద్య ప్రచారకులు సత్తి రాజు ప్రేరణ అతనిపై ఉన్నది. ప్రఖ్యాత వెయిట్ లిప్టర్ కామినేని ఈశ్వరరావు, హఠయోగి అప్పారావు గార్లతో కూడిన బృందం ఒకటి వారి ప్రాంతంలో ప్రకృతి వైద్యం - యోగాపై ప్రచారం నిర్వహించారు. 1960లో జరిగిన ఆనాటి ఘటన ఫలితంగా అతను యోగా రంగంవైపు ప్రభావితుడైనారు. ఏదైనా శాస్త్రీయంగా నేర్చుకోవాలనే తపనతో లోనావాలాలోని కైవల్యాధాం లోని సంస్థకు పీజీ డిప్లొమాకు దరఖాస్తు చేసారు. ప్రపంచంలోని తొలి యోగా సంస్థ అది. అతనికి అందులో ఇంటర్వ్యూకు అవకాశం వచ్చింది. అప్పట్లో యోగాపై ఉన్న అపోహలతో కుటుంబంవారు నిరుత్సాహపరిచినా భార్య మంగాయమ్మ ప్రోత్సాహంతో చేరారు. లోనావాలాలో పీజీ డిప్లొమా విజయవంతంగా పూర్తిచేసారు. తరువాత అతను రుషీకేశ్ చేరుకుని అక్కడి ప్రపంచ ప్రసిద్ధ మహర్షి మహీసుయోగి మెడిటేషన్ ఇనిస్టిట్యూట్ లో ట్రాన్స్‌డెంటల్ మెడిటేషన్, సైన్స్ ఆఫ్ క్రియేటివ్ ఇంటెలిజెన్స్ (ఎస్‌సిఐ) కోర్సులో తొలి బ్యాచ్ లో శిక్షణ పొందారు. ఆ విధంగా ప్రపంచ ప్రఖ్యాత యోగా సంస్థల్లో శిక్షణ పొందిన తొలి ఆంధ్రుడిగా గుర్తింపు పొందారు. స్పోర్ట్స్ లో అన్.ఐ.ఎం. లక్ష్మీబాయి జాతీయ వ్యాయామ కళాశాల గ్వాలియర్ లో శిక్షణ పొందారు.
ఇంటిపేర్లపై పరిశోధన
అతను పురాతత్వ, శాసన, సాహిత్య, సంప్రదాయాలను సమన్వయ పర్చి తరతరాల ఆంధ్రుల ఇంటిపేర్లను క్రీస్తు పూర్వం నుండి నేటి వరకు చరిత్రను జాతికి కానుకగా అందిచే దిశగా ప్రయత్నాలు చేస్తున్నారు. ఆంధ్రుల ఇంటిపేర్లపై సుధీర్ఘ చరిత్ర ఉన్నా గాని ఒక్క మల్లంపల్లి సోమశేఖర శర్మ విశేష కృషి చేసారు. ఆ దిశగా వెంకటరెడ్డి ఒక గ్రంధాన్ని రచించి మల్లంపల్లి గారికి అంకితం ఇవ్వాలనే ఆలోచనతో కృషిని కొనసాగిస్తున్నారు.
యోగా రంగంలో సేవలు
మద్రాసు నగరంలో కైవల్యథాం సంస్థవారు దక్షిణాధి శాఖ ఏర్పాటు చేసి హెల్త్ సెంటర్ పెట్టారు. అతని ప్రొఫెసర్ ఓం ప్రకాష్ తివారీ గారి కోరిక మేరకు అతను అక్కడ రెండు సంవత్సరాలు పనిచేసారు. ఇక తిరుపతిలో తిరుపతి తిరుమల దేవస్థానం అధ్వర్యంలో ఏర్పాటైన ఇండియన్ ఇనిస్టిట్యూట్ ఆఫ్ యోగా అండ్ అలైడ్ సైన్సెస్ లో కొద్ది కాలం పాటు పనిచేసారు. అంతే కాకుండా ప్రఖ్యాత తత్త్వవేత్త జిడ్డు కృష్ణమూర్తి స్థాపించిన హార్స్‌లీ హిల్స్ స్కూల్ లో యోగా ఉపాధ్యాయునిగా పూర్తి ఉచితంగా తన సేవలనందించారు. ఆ తర్వాత సికింద్రాబాదులోని ప్రభుత్వ వేమన యోగ పరిశోధనా సంస్థకు 1978లో సి.రమానందయోగి పునాది రాయి వేసిన దగ్గర నుండి 27 సంవత్సరాల పాటు సేవలనందించారు. యోగా ఇనస్ట్రక్టర్‌గా, సూపర్ వైజరుగా, సెక్షను ఇన్‌ఛార్జ్‌గా. చివరికి డైరక్టరుగా అంకిత భావంతో సేవలందిస్తూ వచ్చారు. 2005 లో డైరక్టరుగా పదవీ విరమణ చేసారు. తరువాత రెండేళ్లకు 2007 లో అప్పటి ముఖ్యమంత్రి డా. వై.ఎస్.రాజశేఖరరెడ్డి యోగాధ్యయన పరిషత్ కార్యదర్శిగా కీలక బాధ్యతలు అప్పగించారు. అంతకు ముందు 2005లో ఢిల్లీ లోని మొరార్జీ దేశాయ్ జాతీయ యోగా సంస్థ గవర్నింగ్ కౌన్సిల్, స్టాండిగ్ ఫైనాన్స్ కమిటీ, జనరల్ బాడీ సభ్యునిగా నియమించబడ్డారు. 2010లో మరోసారి అదే కమిటీల సభ్యునిగా పనిచేసారు. దేశంలోని వెంకటేశ్వర విశ్వవిద్యాలయం (తిరుపతి), సంస్కృత విద్యాపీఠ్ (తిరుపతి), ఆంధ్ర విశ్వవిద్యాలయం (విశాఖపట్నం), తెలుగు విశ్వవిద్యాలయం (హైదరాబాదు), ఉస్మానియా విశ్వవిద్యాలయం (హైదరాబాదు), ఎన్.టి.ఆర్ ఆరోగ్య విశ్వవిద్యాలయం (విజయవాడ), సెంట్రల్ విశ్వవిద్యాలయం (హైదరాబాదు), మంగుళూరు విశ్వవిద్యాలయం (మంగుళూరు) మొదలైన ఎన్నో ప్రసిద్ధ విశ్వవిద్యాలయాలలో దాదాపు మూడు దశాబ్దాలుగా యోగా సేవలనందిస్తూ వచ్చారు.
రచనలు
ఇతను తండ్రి మేడపాటి సుబ్బిరెడ్డి స్మారక యోగ ప్రచురణలు పేరుతో ప్రచురణ సంస్థను ఆర్తమూరు కేంద్ర స్థానంగా 1982లో స్థాపించారు. అముద్రిత - సంప్రదాయ, వైజ్ఞానిక యోగ ప్రచురణలు ఈ సంస్థ లక్ష్యం. ఈ సంస్థ ప్రచురించిన గ్రంథాలు:
పత్రికా రంగం
ఇతను పత్రికారంగంలో అనేక సామాజిక అంశాలపై, యోగ శాస్త్రంపై అనేక లేఖలు, ఆర్టికల్స్ రాసారు. వాటిలో కొన్ని:
ఆకాశవాణి కార్యక్రమాలు
వెంకటరెడ్డికి ఆకాశవాణి - రేడియోలో తొలి ప్రవేశం 1984లో అమరవాణి కార్యక్రమం ద్వారా కలిగింది. అప్పటి నుండి ఆకాశవాణి హైదరాబాదు - కుటుంబ సంక్షేమ శాఖ కనీసం సంవత్సరమునకు రెండు కార్యక్రమాలకు పిలుస్తూ ఉంది. వాటిలో కొన్ని:
బుల్లి తెర కార్యక్రమాలు
వెంకట రెడ్డి యోగాభ్యాసములు, ఆరోగ్యం వంటి అంశాలపై వివిధ టెలివిజన్ కార్యక్రమాలలో పాల్గొన్నారు. వాటిలో కొన్ని:
రాష్ట్ర దృశ్య శ్రవణ విద్యా వికాస కేంద్రంలో
విద్యాశాఖలో ఒక భాగమైన ఈ సంస్థ రామాంతపూర్ కేంద్రంగా పనిచేస్తుంది. అప్పటి ముఖ్యమంత్రి నందమూరి తారక రామారావు విద్యలో యోగ విద్యను ప్రవేశపెట్టారు. రాష్ట్రమునకు ఒక యోగ సిలబస్ సంఘం ఏర్పరిచారు. అందులో వెంకట రెడ్డి సభ్యుడు. టెలీస్కూల్ ప్రోగ్రాం క్రింద 5వ తరగతి నుండి 10వ తరగతి వరకు యోగ సిలబస్ ను పిల్లల చేతనే తీయించారు. వీటిని దూరదర్శన్ ద్వారా 1987 నుండి 1990 వరకు ప్రసారం చేసారు. ఈ కార్యక్రమాలలొ వెంకట రెడ్డితో పాటు మేడపాటి ముఖలింగేశ్వరరెడ్డి, మేడపాటి సుబ్బిరెడ్డి కూడా పాల్గొన్నారు. టెలిస్కూలు కార్యక్రమాలకు బాపు, ముళ్ళపూడి వెంకటరమణలు సహకారం ఇచ్చారు.
యు.జి.సి ప్రోగ్రాం
ఉస్మానియా విశ్వవిద్యాలయం వారి యు.జి.సి దృశ్య శ్రవణ విద్యా వికాస కేంద్రం యోగపై ఒక ఎపిసోడ్ నిర్మించారు. దీని పేరు "మీ ఆరోగ్యం -మీ చేతుల్లో". ఈ కార్యక్రమంలో వెంకటరెడ్డితో పాటు సుబ్బిరెడ్డి కూడా పాల్గొన్నారు.
అంతర్జాలంలో
అంతర్జాలానికి యోగముపై డాక్టర్, సాఫ్టువేర్ నిపుణులైన రావు.యన్.నండూరితో కలిపి 9 వ్యాసాలను వెంకటరెడ్డి అందించారు.
బయటి లంకెలు
వర్గం:జీవిస్తున్న ప్రజలు వర్గం:1947 జననాలు వర్గం:ఆంధ్ర విశ్వవిద్యాలయం పూర్వ విద్యార్థులు వర్గం:తూర్పు గోదావరి జిల్లా రచయితలు వర్గం:తూర్పు గోదావరి జిల్లా యోగాచార్యులు వర్గం:ఆంధ్రప్రదేశ్ యోగాచార్యులు వర్గం:ఈ వారం వ్యాసాలు
ఆడియో పుస్తకం
ఆడియో పుస్తకం అనగా ఎవరో ఒకరి చేత పుస్తకాన్ని బిగ్గరగా చదివించి దానిని మళ్ళీ మళ్ళీ వినుటకు ఆడియో రూపంలో భద్రపరచిన పుస్తకం. ఈ రోజుల్లో ఇవి సాధారణంగా కాంపాక్ట్ డిస్క్‌ల (CDలు) లో భద్రపరుస్తున్నారు, అయితే కొన్ని పాత సంచికలు కేసెట్ టేపులపై భద్రపరచబడివున్నాయి. ఇటీవల, ఆడియో పుస్తకాలు ఇంటర్నెట్ నుండి డౌన్లోడ్ కొరకు అందుబాటులో ఉన్నాయి (ఉచిత లేదా చెల్లింపు పద్ధతిలో), ప్రత్యేక ఎంపీ3 ప్లేయర్ లందు ముందే రికార్డు చేయబడివుంటున్నాయి. ఆడియో పుస్తకాలు ఎవరైనా ఉపయోగించవచ్చు, అయితే చూపులేని లేదా చూపుసరిగా లేని వారి కొరకు ఇవి ఒక ప్రధాన వనరుగా ఉపయోగపడుతున్నాయి. అనేక ప్రముఖ పుస్తకాలను తరచూగా ఆడియో పుస్తకములుగా రూపొందించుటకు ఎంపిక చేస్తున్నారు. పుస్తక అసలు రచయిత అయినను లేదా కాకపోయినను చదువుట కొరకు పాఠకుడిని ఎంపిక చేసి ఆడియో పుస్తకమును రూపొందించవచ్చు. కొంతమంది రచయితలు తరచుగా అనేక ఆడియో పుస్తకాల కొరకు అదే పాఠకుడిని ఉపయోగించుకుంటారు, అందువలన వారి ఆడియో పుస్తకముల శబ్దం లేదా/, శైలి ఒకేరీతిగా ఉంటాయి.
మూలాలు
వర్గం:పుస్తకాలు వర్గం:ఆడియో
సర్పగంధ
సర్పగంధ లేదా పాతాళ గరిడి ఒక విధమైన ఔషధ మొక్క. దీని వృక్షశాస్త్రం పేరు రవుల్ఫియా సర్పెంటినా.
సర్పగంథ ఒక చిన్న మొక్క. దీని వేర్లు ఔషధ గుణాన్ని కలిగి ఉంటాయి. 3,4 సంవత్సరాల వయసున్న మొక్క వేర్లలో ఔషధ విలువలు ఎక్కువగా ఉంటాయి. సర్పగంధ ప్రాథమికంగా భారతదేశానికి చెందిన ఔషధమొక్క పుల్‌ఫియా అనే జర్మన్ శాస్త్రవేత్త పేరు మీదుగా దీనికి శాస్త్రీయనామం వచ్చింది. భారతీయ వైద్యంలో దీని ప్రాశత్యం ఎంతో ఉంది. పాముని పోలిన వేర్లు ఉండటం వలన దీనికి ఆ పేరు వచ్చింది. అంతే కాకుండా పాముకాటుకి విరుగుడుగా వాడటం వలనకూడా దీనిని ఆ పేరుతో పిలుస్తుంటారు. కలకత్తాకి చెందిన గణవతి సేన్, చంద్రబోస్ అనే ఇద్దరు డాక్టర్లు ఈ మొక్కలో ఉన్న ఔషధ గుణాన్ని ఆధునిక వైద్యానికి పరిచయం చేశారు. దీని వేరులో ఉండే "సర్పెంటైన్" అనే ఆల్కలాయిడ్ ని అధిక రక్తపోటులో అల్లోపతి వైద్యులు వాడేవారు.
మూలాలు
వర్గం:ఔషధ మొక్కలు వర్గం:అపోసైనేసి
బెళుగుప్ప మండలం
బెళుగుప్ప మండలం, ఆంధ్రప్రదేశ్ రాష్ట్రంలోని అనంతపురం జిల్లాకు చెందిన మండలం.
మండల గణాంకాలు
2001 భారత జనగణన గణాంకాల ప్రకారం జనాభా- మొత్తం 40,546 - పురుషులు 20,734 - స్త్రీలు 19,812 అక్షరాస్యత- మొత్తం 54.86% - పురుషులు	67.84% - స్త్రీలు 41.22%
సూర్య దేవాలయం (బీహార్)
సూర్య దేవాలయం భారతదేశంలోని బీహార్‌ లోని ఒక హిందూ దేవాలయం. ఈ ఆలయం ఛత్ పూజ కోసం సూర్య భగవానుడికి అంకితం చేయబడిన సూర్య మందిరం. ఈ ఆలయం భారతదేశం లోని బీహార్ రాష్ట్రంలోని ఔరంగాబాద్‌ లోని డియో టౌన్‌లో ఉంది. సాధారణంగా ఉదయించే సూర్యునికి కాకుండా, అస్తమించే సూర్యునికి పశ్చిమాభిముఖంగా ఉండటం వల్ల ఈ ఆలయం ప్రత్యేకంగా ఉంటుంది. ఇది సూర్యారాధన, ఛత్ పూజ కోసం అత్యంత పవిత్రమైన ప్రదేశంగా పరిగణించబడుతుంది.
చరిత్ర
చరిత్ర ఎక్కువగా మౌఖిక సంప్రదాయంలో ఉన్న పౌరాణిక కథనాలపై ఆధారపడి ఉంటుంది, ఒకసారి విశ్వకర్మను సూర్యభగవానుడు ఒక రాత్రికి కలిసి ఆలయాన్ని నిర్మించమని కోరాడని, విశ్వకర్మ దేవో సూర్య దేవాలయాన్ని ఒకే రాత్రిలో నిర్మించాడని చెప్పబడింది. ఆలయం, ప్రాంతం ప్రామాణికమైన చరిత్ర పాలా, సేనువా కాలంలో ప్రారంభమవుతుంది, 1437 నాటి ఆలయం వెలుపల ఉన్న శాసనం భైరవేంద్ర రాజు జగన్నాథునికి, అతని సోదరుడు బలభద్ర, అతని సోదరి సుభద్రకు ఆలయాన్ని అంకితం చేసిన విషయాన్ని నమోదు చేసింది. ముహమ్మద్ బిన్ భక్తియార్ ఖిల్జీ బెంగాల్ దండయాత్ర తర్వాత ఈ ఆలయాన్ని పునరుద్ధరించారు. ఈ సూర్య దేవాలయం నిజానికి ముహమ్మద్ బిన్ భక్తియార్ ఖిల్జీచే ధ్వంసం చేయబడిన బౌద్ధ దేవాలయం, తరువాత భైరవేంద్రచే సూర్య దేవాలయంగా మార్చబడింది.
కాలం
కాశీకి చెందిన కొంతమంది సంస్కృత పండితుల ప్రకారం, ఆలయం వెలుపల పలకలపై చెక్కబడిన సంస్కృత శాసనం ఆధారంగా తేదీని నిర్ణయించడానికి ప్రయత్నించారు, వారి ప్రకారం ఈ ఆలయం 9,49,093 సంవత్సరాల పురాతనమైనది, అయితే దీనిని చరిత్రకారులు, పురావస్తు శాస్త్రవేత్తలు అంగీకరించలేదు. సా.శ. 642 నాటి కొన్ని గుప్తుల కాలం నాటి శాసనం సూర్యుని ఆరాధన గురించి మాట్లాడుతుంది, అయితే నేరుగా సూర్య దేవాలయాన్ని సూచించదు, అయితే అటువంటి శాసనం, స్థానిక మౌఖిక సంప్రదాయం 7వ లేదా 8వ ADలో ఆలయం ఉన్నట్లు సూచించాయి.
ఆర్కిటెక్చర్, డిజైన్
ఈ ఆలయం నాగ్రి వాస్తుశిల్పం, ద్రావిడ వాస్తుశిల్పం, వేసారా వాస్తుశిల్పాల మిశ్రమం. ఈ సూర్య దేవాలయం పైన డోమ్ ఆకారం చెక్కబడింది, ఇది చాలా అందంగా ఉంది. గోపురం పైన బంగారు కలశం ఉంది, ఇది చాలా దూరం నుండి మెరుస్తూ ఉంటుంది, ఇది ఆలయాన్ని చాలా అందంగా, గొప్పగా అలంకరిస్తుంది.
సాంస్కృతిక ప్రాముఖ్యత
ఈ ఆలయం వార్షిక ఛత్ పండుగ వేడుకలకు ప్రసిద్ధి చెందింది, బీహార్ నలుమూలల నుండి, ఇతర ప్రాంతాల నుండి లక్షలాది మంది భక్తులు ఈ ఆలయాన్ని ఆరాధించడానికి, ఛత్ మేళాలో పాల్గొంటారు, పవిత్రమైన 'సూర్య కుండ్'లో స్నానం చేసి అర్ఘ్యం అర్పిస్తారు.
మూలాలు
వర్గం:దేవాలయాలు వర్గం:బీహార్
కెవ్వు కేక (2013 సినిమా)
కెవ్వు కేక 2013, జూలై 19న విడుదలైన తెలుగు చలనచిత్రం. దేవీ ప్రసాద్ దర్శకత్వం వహించిన ఈ చిత్రంలో అల్లరి నరేష్, షర్మిలా మండ్రే, ఆలీ, ఎం. ఎస్. నారాయణ, ఆశిష్ విద్యార్థి, కృష్ణ భగవాన్ తదితరులు నటించగా, భీమస్ సెసిరోలె, చిన్ని చరణ్ సంగీతం అందించారు. ఈ చిత్రానికి అడుసుమిల్లి విజయ్ కుమార్ ఛాయాగ్రహణం, హరి నందమూరి ఎడిటింగ్ చేశారు. 2017లో, వామ్ ఇండియా మూవీస్ వారిచే డేరింగ్ చల్బాజ్ అనే పేరుతో హిందీలోకి అనువాదమయింది.
కథ
బుచ్చిరాజు (అల్లరి నరేష్) తన మామ మెజీషియన్ అబ్రకదబ్ర అప్పారావు (కృష్ణ భగవాన్) దగ్గర ఉంటూ కళానికేతన్ షాపింగ్ మాల్ లో సేల్స్ మాన్ గా పనిచేస్తూ ఉంటాడు. బుచ్చిరాజు, మహాలక్ష్మి (షర్మిల మాండ్రే) ఒకరినొకరు ప్రేమించుకుంటారు. కానీ మహాలక్ష్మి నాన్న సుబ్బారావు (ఎం.ఎస్. నారాయణ)కి బాగా ఆస్తివున్నవాళ్ళే తన ఇంటికి అల్లుడు కావాలని వారానికో డబ్బున్న పెళ్లి కొడుకుల్ని చూస్తుంటాడు. దాంతో, బుచ్చిరాజు మొదట్లో డబ్బున్న వాడిలా నటిస్తాడు. కొన్నిరోజులకి నిజం తెలిసి సుబ్బారావు వారి పెళ్ళికి ఒప్పుకోనంటాడు. అప్పుడ బుచ్చిరాజు 6 నెలల్లో తను పనిచేస్తున్న దానికన్నా పెద్ద షాపింగ్ మాల్ కొంటానని శపథం చేస్తాడు. తన మామ అప్పారావు వల్ల బుచ్చిరాజుకి ఒక నిజం తెలుసి, బ్యాంకాక్ లో పెద్ద బిజినెస్ మాన్ అయిన గొట్టం గోపాలకృష్ణ (ఆశిష్ విద్యార్ధి) దగ్గర నుంచి తనకి రావాల్సిన డబ్బుకోసం బుచ్చిరాజు బ్యాంకాక్ వెళుతాడు. తనకి రావాల్సిన డబ్బు గురించి అడిగితే మెడపట్టి బయటకి గెంటేసిన గొట్టం గోపాలకృష్ణ దగ్గర నుంచి తనకి రావాల్సిన డబ్బుని ఎలా సంపాదించుకున్నాడు? చివరికి మహాలక్ష్మిని పెళ్లి చేసుకున్నాడా? లేదా? అనేదే మిగతా కథ.
అభివృద్ధి
అల్లరి నరేష్, దేవి ప్రసాద్ కాంబినేషన్ లో 2008లో వచ్చిన బ్లేడ్ బాబ్జీ చిత్రం విజయవంతమైంది. ఈ చిత్రం పేరు, ప్రారంభానికి సంబంధించిన వార్తలు 2012, జూలై 22న వచ్చాయి. తన తదుపరి సినిమా దేవి ప్రసాద్‌ చేస్తున్నానని, ఆ చిత్రానికి కెవ్వు కేక అని పేరు పెట్టారని అదేరోజు నరేష్ తన ట్విట్టర్ ఖాతా ద్వారా ధృవీకరించాడు. 2012, జూలై 25వ తేదీన ఈ చిత్రం అధికారికంగా ప్రారంభించబడుతుందని కూడా తెలిసింది. జూలై 25న హైదరాబాదులోని రామానాయుడు స్టూడియోలో జరిగిన చిత్ర ప్రారంభ వేడుకకు అక్కినేని నాగేశ్వరరావు ముఖ్య అతిథిగా హాజరయ్యాడు. ఇంతకుముందు అనేక చిత్రాలకు నరేష్‌తో కలిసి పనిచేసిన రచయిత సతీష్ వేగేశ్న ఈ చిత్రానికి స్క్రిప్ట్‌ను, డైలాగ్‌లను అందిస్తాడని చెప్పారు. దేవి ప్రసాద్, సతీష్ వేగేశ్న ఇద్దరూ కలిసి ఈ సినిమా స్క్రిప్ట్ కోసం మూడేళ్ళుగా పనిచేశారని, గుట్టి మధు ఈ చిత్రానికి స్క్రిప్ట్ కోఆర్డినేటర్ గా వ్యవహరిస్తారని ప్రకటించారు. సినిమాటోగ్రఫీని అడుసుమిల్లి విజయ్ కుమార్ నిర్వహిస్తారని, సంగీతాన్ని భీమస్ సెసిరోలె, చిన్ని చరణ్ అనే ఇద్దరు సంగీత స్వరకర్తలు కలిసి సమకూర్చనున్నట్లు ప్రకటించారు. ఈ చిత్రం 2013లో విడుదలవుతుందని, నరేష్ సరసన కొత్త హీరోయిన్ నటించనున్నట్లు పత్రికా సమావేశంలో చెప్పడం జరిగింది. 2012లో వచ్చిన గబ్బర్ సింగ్ చిత్రంలోని కెవ్వు కేక అనే పాటను అనుసరించి ఈ చిత్రానికి పేరు నిర్ణయించారు. కన్నడ నటి షర్మిలా మాండ్రే ఈ చిత్రంలో కథానాయికగా నటించనున్నట్లు అక్టోబరు 3న వార్తాపత్రికల్లో వచ్చింది. ఈ చిత్రంలో తాను నటిస్తున్నట్లు షర్మిలా మాండ్రే తన ఇంటర్వ్యూ ద్వారా ధృవీకరించింది. తెలుగులో ఈమెకు ఇది తొలిచిత్రం.
చిత్రీకరణ
2012, అక్టోబరు 3న హైదరాబాదులో చిత్రీకరణ ప్రారంభమైంది. చిత్రీకరణలోని ప్రధానభాగం హైదరాబాదు, బ్యాంకాక్ లలో జరుగుతుందని ప్రకటించారు. చిత్రీకరణకు సంబంధించి వివరాలతో నిర్మాతలు ఒక ప్రెస్ నోట్ విడుదల చేశారు. మొదటి షెడ్యూల్ 2012, నవంబరు 1 నుండి 15 వరకు హైదరాబాదు పరిసరాల్లో, రెండవ షెడ్యూల్ డిసెంబరు 5 నుండి 20 వరకు జరుగుతుందని, బ్యాంకాక్‌లో 2013, జనవరి 15 నుండి ఫిబ్రవరి 12 వరకు జరిగే మూడవ (చివరి) షెడ్యూలుతో చిత్రీకరణ పూర్తవుతుందని ప్రకటించారు. నరేష్ నటింటిన కెవ్వు కేక సినిమా చిత్రీకరణ పూర్తయింది.
విడుదల
ఈ చిత్రం సురేష్ ప్రొడక్షన్స్ సంస్థ ద్వారా 2013, జూలై 19న విడుదలయింది.
పెన్సిలిన్
పెన్సిలిన్ లేదా పెనిసిలిన్ (ఆంగ్లం Penicillin) ఒక రకమైన మందు. ఇవి పెన్సిలియమ్ (Penicillium) అనే శిలీంద్రము నుండి తయారుచేయబడిన సూక్ష్మజీవి నాశకాలు (Antibiotic). వీటిని బాక్టీరియాకు సంబంధించిన ఇన్ఫెక్షన్స్ లో విరివిగా ఉపయోగిస్తారు.
ప్రకృతిలో తయారైన కొన్ని పదార్ధాల సమ్మేళనాలను కూడా "పెనిసిలిన్" అని వ్యవహరిస్తారు.
పెన్సిలిన్ కు "పెనమ్" (Penam) అనేది మూల నిర్మాణం. దీని ఫార్ములా R-C9H11N2O4S, ఇందులో R నిర్మాణాన్ని బట్టి మారుతుంది.
బయటి లింకులు
వర్గం:మందులు
సుకుమార్ సేన్
సుకుమార్ సేన్ (Sukumar Sen) (2 జనవరి 1898 - 13 మే 1963) అఖిల భారతీయ సర్వీసుల అధికారి ( ఇండియన్ సివిల్ సర్వీసెస్  ), భారతదేశపు మొదటి ప్రధాన ఎన్నికల కమీషనర్ గా  21 మార్చి 1950 నుండి 1958 డిసెంబరు 19 వరకు పదవీ బాధ్యతలు నిర్వహించాడు. సేన్ ఆధ్వర్యంలో ఎన్నికల సంఘం 1951-52, 1957 లో స్వతంత్ర భారతదేశం మొదటి రెండు సాధారణ ఎన్నికలను విజయవంతంగా నిర్వహించి పర్యవేక్షించింది. సూడాన్ లో మొదటి ప్రధాన ఎన్నికల కమిషనర్ గా కూడా పనిచేశాడు.
జీవితం
సేన్ 2 జనవరి 1899 న బెంగాలీ బైద్య-బ్రాహ్మణ కుటుంబంలో జన్మించాడు. తండ్రి  ప్రభుత్వోద్యోగి అక్షోయ్ కుమార్ సేన్ పెద్ద కుమారుడు. అతడు  కోల్ కతా లోని ప్రెసిడెన్సీ కాలేజ్, లండన్ విశ్వవిద్యాలయం లో విద్యాభ్యాసం చేశాడు. 1921 సంవత్సరం లో ఇండియన్ సివిల్ సర్వీస్ లో చేరి వివిధ జిల్లాల్లో ఐ.సి.ఎస్ అధికారిగా, న్యాయమూర్తిగా పనిచేయడం జరిగింది. 1947 సంవత్సరంలో, అతను పశ్చిమ బెంగాల్ ప్రభుత్వ  ప్రధాన కార్యదర్శిగా నియమించబడ్డాడు.
ప్రధాన ఎన్నికల కమిషనర్
సేన్ 1922లో ఇండియన్ సివిల్ సర్వీసెస్ లో చేరిన తర్వాత వివిధ ఉద్యోగాలలోపలు ముఖ్యమైన పదవులను నిర్వహించి, 1947-1950 సమయంలో పశ్చిమ బెంగాల్ ప్రధాన కార్యదర్శిగా పనిచేసారు. సుకుమార్ సేన్ ఆధ్వర్యంలో 1952లో జరిగిన మొదటి ఎన్నికలు కీలకమైనవి, ఎందుకంటే అవి తరువాతి అన్ని ఎన్నికలకు ప్రామాణికతను ఏర్పరచాయి. 1950 మార్చి 21 నుంచి 1958 డిసెంబరు 19న పదవీ విరమణ చేసే వరకు భారత తొలి ప్రధాన ఎన్నికల కమిషనర్ గా పనిచేశాడు. భారతదేశంలో 1952, 1957 సంవత్సరాలలో జరిగిన భారతదేశపు మొదటి రెండు లోక్ సభ ఎన్నికలను సవాలు పరిస్థితులలో సార్వత్రిక వయోజన ఓటుహక్కు ఆధారంగా శాసనసభ ఎన్నికలతో పాటు ఏకకాలంలో నిర్వహించాడు. 1953 నవంబరు-డిసెంబరులో అప్పటి సూడాన్ లో అంతర్జాతీయ ఎన్నికల సంఘం చైర్మన్ గా మొదటి సార్వత్రిక ఎన్నికలను నిర్వహించిన ఘనత కూడా సేన్ కు ఉన్నది.
1952 లో స్వతంత్ర భారతదేశం తన మొదటి ఎన్నికలను నిర్వహించింది. ఎన్నికలకు ముందు, భారతదేశపు మొదటి ఎన్నికల కమీషనర్ అయిన సేన్, 173 మిలియన్ల ఓటర్ల కోసం మొదటిసారిగా ఓటరు జాబితాలను తయారు చేయడం, పార్టీ గుర్తులు, బ్యాలెట్ పేపర్లు, బ్యాలెట్ బాక్సులను తొలిసారిగా మళ్లీ రూపొందించాడు. పోలింగ్ కేంద్రాలను నిర్మించి, నిజాయితీపరులైన, సమర్థవంతమైన పోలింగ్ అధికారులను నియమించాల్సి వచ్చింది. ఎన్నికలకు ముందు ఈ పనిని సుకుమార్ సేన్ ది "మానవ చరిత్రలో ప్రజాస్వామ్యంలో అతిపెద్ద ప్రయోగం"  అని వ్యాఖ్యానించాడు.
సేన్ 1960 జూన్ 15న ప్రారంభమైన బుర్ద్వాన్ విశ్వవిద్యాలయానికి మొదటి ఉప -కులపతి గా  వైస్-ఛాన్సలర్ వ్యవహరించాడు.
గౌరవం
సుకుమార్ సేన్ భారత ప్రభుత్వం నుంచి  1954 వ సంవత్సరంలో పద్మభూషణ్  అవార్డ్  అఖిల భారతీయ సర్వీసులలో మొదటి గ్రహీత. బుర్ద్వాన్  జి.టి. రోడ్డు నుండి గోలబాగ్ కు వెళ్ళే రహదారికి గౌరవ సూచకంగా, ఆయన జ్ఞాపకార్థం కు సుకుమార్ సేన్ రోడ్ అని పేరు పెట్టారు. 1953 సంవత్సరంలో సుడాన్ లోని ఒక వీధికి  ఆయన పేరు పెట్టడం జరిగింది.
మూలాలు
వర్గం:1898 జననాలు వర్గం:1963 మరణాలు వర్గం:పద్మభూషణ్ అవార్డు గ్రహీతలు వర్గం:ఎన్నికల కమీషనర్లు వర్గం:భారత ప్రధాన ఎన్నికల కమీషనర్లు
ఎన్. గోపి
'''ఆచార్య ఎన్. గోపి''' (జ. జూన్ 25, 1950) తెలుగు పండితుడు, కవి, కేంద్ర సాహిత్య అకాడమీ అవార్డు గ్రహీత. ఈయన ఉస్మానియా విశ్వవిద్యాలయంలో తెలుగు విభాగానికి అధ్యక్షుడిగాను, పొట్టి శ్రీరాములు తెలుగు విశ్వవిద్యాలయం ఉపసంచాలకునిగాను పనిచేశాడు. నాలుగు ఫంక్తులు మొత్తం 20 నుండి 25 అక్షరాలతో సాగే నానీలు అనే సూక్ష్మ కవితా పద్ధతిని తెలుగు సాహిత్యంలో ప్రవేశపెట్టాడు. గోపి జూన్ 25, 1950లో యాదాద్రి - భువనగిరి జిల్లా భువనగిరిలో జన్మించాడు. ఈయన పూర్తిపేరు ఎన్.గోపాల్. అధ్యాపక వృత్తిలో చాలా ఏళ్లు పనిచేశాడు. ఇతని భార్య ఎన్.అరుణ కుడా పేరు పొందిన కవయిత్రి. పదవీ విరమణ చేసేటప్పడికి ఉస్మానియా విశ్వవిద్యాలయంలో ఆర్ట్స్ అండ్ హ్యుమానిటీస్ విభాగంలో డీన్ గా పనిచేశాడు. గోపీ దాదాపు ముప్ఫై పుస్తకాలు దాకా ప్రచురించాడు. అందులో 11 కవితా సంకలనాలు కూడా ఉన్నాయి.
రచనలు
ఇవేకాక నాలుగు యాత్రాగ్రంథాలు (ట్రావెలాగ్లు), అనేక అనువాదాలు
మూలాలు
వర్గం:నానీల కవులు వర్గం:1948 జననాలు వర్గం:తెలుగు కవులు వర్గం:ఫ్రీవర్స్ ఫ్రంట్ పురస్కార గ్రహీతలు వర్గం:జీవిస్తున్న ప్రజలు వర్గం:కేంద్ర సాహిత్య అకాడమీ పురస్కారం పొందిన తెలుగు రచయితలు వర్గం:కేంద్ర సాహిత్య అకాడమీ పురస్కారం పొందిన తెలంగాణ రచయితలు వర్గం:పొట్టిపేరుతో పేరుపొందిన తెలంగాణ వ్యక్తులు వర్గం:యాదాద్రి భువనగిరి జిల్లా కవులు వర్గం:యాదాద్రి భువనగిరి జిల్లా సాహితీ విమర్శకులు వర్గం:యాదాద్రి భువనగిరి జిల్లా ఉపాధ్యాయులు వర్గం:యాత్రా చరిత్ర రచయితలు
హైదరాబాద్ - ఔరంగాబాద్ ప్యాసింజర్
హైదరాబాద్ - ఔరంగాబాద్ ప్యాసింజర్ , దక్షిణ మధ్య రైల్వే జోన్ నకు చెందిన ప్రయాణీకుల రైలు. ఇది హైదరాబాద్ డెక్కన్, ఔరంగాబాద్  మధ్య నడుస్తుంది. ఇది ప్రస్తుతం రోజువారీగా 57549/57550 రైలు నంబర్లతో నడుపబడుతోంది.
మార్గం, విరామములు
రైలు యొక్క ముఖ్యమైన విరామములు:
కోచ్ మిశ్రమం
రైలు ప్రామాణిక ఐసిఎఫ్ రేకులు కలిగి ఉంది, 110 కిమీ/గం. గరిష్ట వేగంతో ప్రయాణిస్తుంది. ఈ రైలులో 12 కోచ్లు ఉన్నాయి:
ట్రాక్షన్
ఈ రెండు రైళ్లను హైదరాబాద్ నుంచి ఔరంగాబాద్ నకు, ఔరంగాబాద్ నుండి హైదరాబాద్ వరకు, మౌలా ఆలీ లోకో షెడ్ ఆధారిత డబ్ల్యుడిజి-3ఎ డీజిల్ లోకోమోటివ్‌ల ద్వారా నడపబడుతున్నాయి.
రేక్ షేరింగ్
ఈ రైలు 57547/57548 హైదరాబాద్ - పూర్ణా ప్యాసింజర్ తో తన రేక్ పంచుకుంటుంది.
డైరెక్షన్ రివర్సల్
రైలు దాని దిశను 2 సార్లు మార్చుకుంటుంది:
బయటి లింకులు
వర్గం:దక్షిణ మధ్య రైల్వే ప్యాసింజర్ రైళ్లు
బొమ్మనహాళ్ మండలం
బొమ్మనహాళ్ మండలం, ఆంధ్రప్రదేశ్ రాష్ట్రం, అనంతపురం జిల్లాకు చెందిన మండలం. ఈ మండలంలో 16 రెవిన్యూ గ్రామాలు ఉన్నవి.నిర్జన గ్రామాలు లేవు.
మండల గణాంకాలు
2001 భారత జనగణన గణాంకాల ప్రకారం జనాభా - మొత్తం	50,128 - పురుషులు	25,359 - స్త్రీలు	24,769, అక్షరాస్యత - మొత్తం	41.40% - పురుషులు	53.46% - స్త్రీలు	28.97%
సోగ్గాడి సరదాలు
సోగ్గాడి సరదాలు బాబు నిమ్మగడ్డ దర్శకత్వంలో ఎస్.పి.ఆర్.క్రియేషన్స్ బ్యానర్‌పై కె.ప్రతాపరెడ్డి నిర్మించిన తెలుగు సినిమా. ఈ చిత్రం 2004, సెప్టెంబర్ 18న విడుదలైన తెలుగు సినిమా,
బయటిలింకులు
వర్గం:సుధాకర్ నటించిన సినిమాలు వర్గం:బ్రహ్మానందం నటించిన సినిమాలు వర్గం:ఆలీ నటించిన సినిమాలు వర్గం:ఎం.ఎస్.నారాయణ నటించిన సినిమాలు వర్గం:జయప్రకాశ్ రెడ్డి నటించిన చిత్రాలు వర్గం:వేణుమాధవ్ నటించిన చిత్రాలు వర్గం:కొండవలస లక్ష్మణరావు నటించిన చిత్రాలు
జట్టా
భౌగోళికం, జనాభా
Jatta (82) అన్నది అమృత్‌సర్ జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 191 ఇళ్లతో మొత్తం 1078 జనాభాతో 194 హెక్టార్లలో విస్తరించి ఉంది. సమీప పట్టణమైన Ramdas అన్నది 4 కి.మీ. దూరంలో ఉంది. గ్రామంలో మగవారి సంఖ్య 565, ఆడవారి సంఖ్య 513గా ఉంది. షెడ్యూల్డ్ కులాల సంఖ్య 37 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37092.
విద్యా సౌకర్యాలు
సమీపబాలబడులు (Macchiwala) గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Macchiwala) గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ మాధ్యమిక పాఠశాలఉంది సమీపసీనియర్ మాధ్యమిక పాఠశాలలు (Ramdas) గ్రామానికి 5 నుంచి 10 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Ajnala) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Ajnala) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపటి.బి వైద్యశాలలుగ్రామానికి 5 నుంచి 10 కిలోమీటర్ల లోపే ఉంది. సమీపఅలోపతీ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపప్రత్యామ్నాయ ఔషధ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపపశు వైద్యశాలలుగ్రామానికి 5 నుంచి 10 కిలోమీటర్ల లోపే ఉంది. సమీపసంచార వైద్య శాలలుగ్రామానికి 5 నుంచి 10 కిలోమీటర్ల లోపే ఉంది. సమీపకుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 2 ఇతర డిగ్రీలు కలిగిన వైద్యుడుఉన్నాయి గ్రామంలో 3 డిగ్రీలు లేని వైద్యుడుఉన్నాయి గ్రామంలో 2 "సంప్రదాయ వైద్యులు, నాటు వైద్యులు"ఉన్నాయి
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో లేదు.సమీపపబ్లిక్ ఫోన్ ఆఫీసుగ్రామానికి 5 నుంచి 10 కిలోమీటర్ల లోపే ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్గ్రామానికి 5 నుంచి 10 కిలోమీటర్ల లోపే ఉంది. పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారిగ్రామానికి 5 నుంచి 10 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది..
సమీపమట్టి రోడ్డుగ్రామానికి 5 నుంచి 10 కిలోమీటర్ల లోపే ఉంది. సమీపనీటితో బౌండ్ అయిన మెకాదం రోడ్డుగ్రామానికి 5 నుంచి 10 కిలోమీటర్ల లోపే ఉంది. సమీపప్రయాణానికి అనువైన నీటి మార్గంగ్రామానికి 5 నుంచి 10 కిలోమీటర్ల లోపే ఉంది.
విద్యుత్తు
10 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 11 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 9 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 20 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 14 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Jatta (82) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
Jatta (82) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, Maize
మూలాలు
ఆర్.కృష్ణయ్య
ఆర్.కృష్ణయ్య బీసీ ఉద్యమ నాయకుడు, తెలంగాణ రాష్ట్రానికి చెందిన రాజకీయ నాయకుడు. 1994లో ఉమ్మడి ఆంధ్రప్రదేశ్ రాష్ట్రంలో బీసీ సంక్షేమ సంఘం ఏర్పాటు చేశాడు. ఆయన 2014లో ఎల్బీ నగర్ నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి గెలుపొందాడు.ఆయన ప్రస్తుతం బీసీ సంక్షేమ సంఘం జాతీయ అధ్యక్షుడిగా ఉన్నాడు.
జట్టా
తయారీ
వర్గం:[X] తాలూకా గ్రామాలు) వర్గం:అజ్నాలా తాలూకా గ్రామాలు
ఆర్.కృష్ణయ్య
జననం
ఆర్.కృష్ణయ్య (ర్యాగ కృష్ణయ్య) 1954 సెప్టెంబరు 13లో రాళ్లగుడుపల్లి గ్రామం, మోమిన్ పేట్, వికారాబాదు జిల్లాలో జన్మించాడు. ఆయన తండ్రిపేరు అడివప్ప గౌడ్, తల్లి రాములమ్మ. ఆయన విద్యార్హతలు ఎం.ఏ, ఎల్ఎల్ఎం., ఎంఫిల్.
రాజకీయ ప్రస్థానం
ఆర్.కృష్ణయ్య 2014లో తెలుగుదేశం పార్టీలో చేరి, ఎల్బీ నగర్ నియోజకవర్గం నుండి పోటీ చేసి టిఆర్ఎస్ అభ్యర్థి ముద్దగోని రామ్మోహన్ గౌడ్ పై 12525 ఓట్ల మెజారిటీతో గెలుపొంది తొలిసారి చట్ట సభల్లోకి అడుగుపెట్టాడు. 2018లో జరిగిన ముందస్తు ఎన్నికల్లో టీడీపీకి రాజీనామా చేసి, కాంగ్రెస్ పార్టీలో చేరి మిర్యాలగూడ నుండి పోటీ చేసి ఓటమి పాలయ్యాడు. ఆర్‌.కృష్ణయ్యను రాజ్యసభ అభ్యర్థిగా వైఎస్సార్‌సీపీ మే 17న ప్రకటించింది.
మూలాలు
వర్గం:తెలంగాణ వర్గం:తెలంగాణ రాజకీయ నాయకులు వర్గం:వికారాబాదు జిల్లా
అనోనా
200px|thumb|The fruit of A.salzmannii. thumb|190px|[[Annona squamosa flower & leaves in Hyderabad, India. ]] thumb|190px|[[Annona glabra fruit.]]
అనోనా (Annona) పుష్పించే మొక్కలలో అనోనేసి కుటుంబానికి చెందిన ప్రజాతి.
కొన్ని జాతులు
The following is a list of some of the more important species. Many of them have significant agricultural, medicinal, pharmaceutical, and other uses. Synonyms appear in the sub-list.
మూలాలు
వర్గం:అనోనేసి
దప్పిక
దాహం, దప్పిక లేదా పిపాస (Thirst) అనగా నీరు లేదా ఇతర ద్రవాలు తాగాలని కోరిక కలగడం. ఇది శరీరంలోని ద్రవాల సమతూల్యం (Fluid balance) సాధించడానికి ముఖ్యమైన ప్రతిచర్య. మన శరీరంలో ద్రవాలు తగ్గినా లేదా లవణాలు (Salts) పెరిగినా మెదడు సంకేతాలు పంపి మనకు దాహం వేస్తుంది.
నీరు త్రాగకుండా ఉంటే చాలా రకాల శారీరక ఇబ్బందులు కలుగుతాయి. వానిలో ఫిట్స్ రావడం, మూత్ర పిండాల సమస్యలు మొదలవుతాయి. దాహం అధికంగా ఉండడాన్ని పోలీడిప్సియా (Polydipsia) అంటారు. ఇది గనక అతిమూత్రం (Polyuria) తో కలిసి వస్తే మధుమేహం (Diabetes) ఉన్నదని భావించాలి.
ఇవి కూడా చూడండి
వర్గం:శరీర ధర్మ శాస్త్రము
Drinken
అడవి దొంగ (2021 సినిమా)
అడవి దొంగ 2021లో రూపొందుతున్న యాక్షన్ ఎంటర్‌టైనర్‌ తెలుగు సినిమా. పర్నిక ఆర్ట్స్ బ్యానర్‌పై గోపీకృష్ణ నిర్మించిన ఈ సినిమాకు కిరణ్ కోటప్రోలు దర్శకత్వం వహించాడు. రామ్‌తేజ్, రేఖ ఇందుకూరి ప్రధాన పాత్రల్లో నటించిన ఈ సినిమా ట్రైలర్‌ను 18 నవంబర్ 2021న విడుదల చేశారు.
సురేందర్ కుమార్
జననం
సురేందర్ 1993 నవంబరు 2వ తేదీన మల్ఖాన్ సింగ్, నీలం దేవి దంపతులకు జన్మించాడు. ఇతను హర్యాన రాష్ట్రం కర్నాల్ జిల్లా వాసి, వీరిది వ్యవసాయ కుటుంబం.
బయటి లింకులు
వర్గం:క్రీడాకారులు వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు వర్గం:మైదాన హాకీ ఒలింపిక్ పతక విజేతలు వర్గం:మైదాన హాకీ క్రీడాకారులు వర్గం:1993 జననాలు
సంతోష్ జువేకర్
సంతోష్ జువేకర్ భారతదేశానికి చెందిన టెలివిజన్, రంగస్థల, సినిమా నటుడు.
బయటి లింకులు
వర్గం:హిందీ సినిమా నటులు
మంచిర్యాల రెవెన్యూ డివిజను
మంచిర్యాల రెవెన్యూ డివిజను, తెలంగాణ రాష్ట్రం, మంచిర్యాల జిల్లాలోని ఒక పరిపాలనా విభాగం. మంచిర్యాల జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 11 మండలాలు ఉన్నాయి. ఈ డివిజను ప్రధాన కార్యాలయం మంచిర్యాలలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను పెద్దపల్లి లోకసభ నియోజకవర్గం, మంచిర్యాల శాసనసభ నియోజకవర్గాల పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
గణాంకాలు
ఈ డివిజన్ పరిధిలో మొత్తం 6,58,101 జనాభా ఉంది.
పరిపాలన
మంచిర్యాల డివిజనులోని మండలాలు:
మూలాలు
వర్గం:మంచిర్యాల జిల్లా వర్గం:మంచిర్యాల జిల్లా రెవెన్యూ డివిజన్లు
గాయత్రి జలపాతాలు
గాయత్రి జలపాతాలు నిర్మల్ పట్టణం చుట్టూ ఉన్న అనేక జలపాతాల్లో ఒక జలపాతం. ఈ గాయత్రి జలపాతాలు ఆదిలాబాద్ జిల్లా లోని నేరడిగొండ మండలంలో ఉన్నాయి. సుమారు 70 మీటర్ల ఎత్తునున్న రాతికొండ నుంచి కిందకు జాలువారుతున్న ఈ జలపాత అందాలు చూసినవారిని మైమరపిస్తున్నాయి.
ఈ జలపాతం తెలంగాణ లోనే అతి ఎత్తైనా జలపాతం. దీని ఎత్తు 363 అడుగుల ఎత్తు ఉంటుంది. ఎత్తునుండి జాలువారే జలదారాల చప్పుడు సంగీతాన్ని   మరిపించే విధంగా ఉంటుంది. జలపాత నీటి బిందువులు శీతాకాలంలో హిమచల్ ప్రదేశ్, జమ్ముకాశ్మీర్ లో పడే మంచుబిందువులను తలపిస్తుంటాయి.
ప్రీ ప్రపంచ కప్ వాటర్ రాఫెల్లింగ్ పోటీలు
దాదాపు మూడు వందల మంది జాతీయ, అంతర్జాతీయ ఔత్సాహికులు ఈ పోటీల్లో పాల్గొన్నారు. ఇందులో 12 నుంచి 16 సంవత్సరాల వరకు జూనియర్ బాలబాలికలు, 17 నుంచి 50 సంవత్సరాల వరకు సీనియర్ పురుషులు, మహిళల బృందాలు, 50 సంవత్సరాలు దాటిన వారితో వెటరన్ బృందాలు ఏర్పాటు చేశారు. ఒక్కో బృందంలో 12 మంది ఉండి, మొత్తం 25 బృందాలు పోటీల్లో పాల్గొన్నాయి. సెప్టెంబర్ ఏడు నుంచి తొమ్మిదో తేదీ వరకు ఈ పోటీలు జరిగాయి.
ఎలా చేరుకోవాలి
గాయత్రి జలపాతానికి హైదరాబాద్ నుంచి ఆదిలాబాద్ వెళ్లే జాతీయ రహదారికి దగ్గరలో ఈ జలపాతం ఉంటుంది. హైదరాబాద్ నుంచి నిర్మల్, అక్కడి నుంచి నేరేడిగొండకు చేరుకొని అక్కడి నుంచి తర్నం గ్రామానికి చేరుకోవాలి. కాలి నడకన దాదాపు ఐదు కిలో మీటర్లు నడవాల్సి ఉంటుంది. వెంట గైడ్‌ను తీసుకువెళ్తే తప్ప ఈ జలపాతం చేరుకోలేం. జలపాతం కింది ప్రాంతానికి వెళ్లాలంటే రాళ్లతో కూడిన ప్రమాదకరమైన ఒర్రె నుంచి వెళ్లాలి.
ఇతర లింకులు
వర్గం:తెలంగాణ జలపాతాలు వర్గం:తెలంగాణ పర్యాటక ప్రదేశాలు వర్గం:జలపాతాలు
బ్రహ్మసముద్రం మండలం
బ్రహ్మసముద్రం మండలం, ఆంధ్రప్రదేశ్ రాష్ట్రంలోని అనంతపురం జిల్లాకు చెందిన గ్రామీణ మండలం. మండలంలో 13 గ్రామాలున్నాయి. మండలానికి పశ్చిమ, దక్షిణ సరిహద్దులో కర్ణాటక ఉంది. తూర్పున బెళుగుప్ప, కళ్యాణదుర్గం మండలాలు, ఉత్తరాన రాయదుర్గం, గుమ్మఘట్ట మండలాలు, తూర్పు, దక్షిణాల్లో శెట్టూరు మండలం సరిహద్దులుగా ఉన్నాయి.
జనాభా గణాంకాలు
2001-2011 దశాబ్దిలో మండల జనాభా 39,518 నుండి, జిల్లా సగటు పెరుగుదల (12.1%) కంటే ఇది తక్కువగా 9.22% పెరిగి 43,162 కి చేరింది.
తుల్లిమల్లి విల్సన్ సుధాకర్
తుల్లిమల్లి విల్సన్ సుధాకర్ దళిత కవి.
జీవిత విశేషాలు
ఏలూరులో హైస్కూల్ విద్య, విజయవాడలో డిగ్రీ, మనీలాలో ఎం.బి.ఎ చదివిన అతను ప్రస్తుతం మినిస్ట్రీ ఆఫ్ టూరిజంలో డెరైక్టర్‌గా బెంగళూరులో పనిచేస్తున్నాడు. అతను కేంద్ర పర్యాటక మంత్రిత్వ శాఖలో అసిస్టెంట్ డైరెక్టర్ జనరల్ గా జపాన్, దుబాయి, దక్షిణాఫ్రికా మొదలైన దేశాలలో పనిచేశాడు. అప్పటి కేంద్ర మంత్రి జగ్మోహన్ తో కలిసి ఉత్తర ఆసియా దేశాలలో పర్యటించి చైనా నుంచి ఇండియాకు మోస్ట్ ఫేవర్డ్ డెస్టినేషన్ సాధించడంలో కృషిచేశాడు. దక్షిణ కొరియా, ఒసాకాలో జరిగిన ప్రపంచ టూరిజం ఆర్గనైజేషన్ సమావేశాలలోనూ, దక్షిణాఫ్రికాలో జరిగిన బ్రిక్స్ మినిస్టీరియల్ సమావేశంలోనూ ఇండియా తరపున ప్రాతినిధ్యం వహించాడు. 2010లో జరిగిన కామన్ వెల్త్ క్రీడలకోసం జోహన్స్‌బర్గ్, కేప్‌టౌన్ లలో క్వీన్స్ బేటన్ ర్యాలీని దేశం తరపున నిర్వహించాడు. హాంగ్ కాంగ్ నుంచి ఇండియాకు విమానం వేయడంలో ముఖ్యపాత్ర వహించాడు.
2006లో మహారాష్ట్రలోని ఖైర్లాంజీ అనే మారుమూల గ్రామంలో ఒక దళిత కుటుంబాన్ని అమానుషంగా హింసించి, హత్యచేసిన వైనం మరాఠీయులకు అతను రాసిన  కవిత ‘సూది బెజ్జంలో ఒంటెలు’  ద్వారా తెలిసింది. దాని గురించి తెలుగు మిత్రులద్వారా తెలుసుకున్న మహారాష్ట్ర దళితులు ‘ఖైర్లాంజీ’ సంఘటనపై ఉద్యమించారు.
రచనలు
తెలుగులో దళిత వ్యాకరణం, మాకూ ఒకభాష కావాలి కవిత్వ సంకలనాలను ప్రచురించారు. 2011లో మలేషియాలో జరిగిన ప్రపంచ తెలుగు మహా సభలలో పాల్గొన్నారు.
బయటి లంకెలు
వర్గం:జీవిస్తున్న ప్రజలు వర్గం:ఫ్రీవర్స్ ఫ్రంట్ పురస్కార గ్రహీతలు వర్గం:దళిత కవులు
ఆహా (స్ట్రీమింగ్ సేవ)
ఆహా అనేది అర్హా మీడియా & బ్రాడ్కాస్టింగ్ ప్రైవేట్ లిమిటెడ్ యాజమాన్యంలోని భారతీయ ఓవర్ ది టాప్ స్ట్రీమింగ్ సేవ. ఇది గీతా ఆర్ట్స్, మై హోమ్ గ్రూప్ జాయింట్ వెంచర్. ఇది తెలుగు భాష కంటెంట్‌ను అందిస్తుంది. 2020 మార్చి 25న అధికారికంగా ప్రారంభించబడింది. ఇది మొదటి తెలుగు డిజిటల్ స్ట్రీమింగ్ యాప్. ఈ వేదికను ఉగాది నాడు ప్రారంభించారు. దీనిలో  తెలుగు చలనచిత్రాలు, వెబ్ సిరీస్‌లతో పాటు ఎక్స్‌క్లూజివ్స్, ఆహా వరల్డ్ డిజిటల్ ప్రీమియర్స్, ఆహా ఒరిజినల్స్, ఎంచుకున్న ఉచిత సినిమాలు కూడా ఉంటాయి. దీనికి ముడు నెలలకు 149 రూపాయల నుంచి చందా (సబ్ స్క్రైబ్ ప్లాన్) లు మొదలవుతాయి. ఆహా అన్ని మొబైల్, టాబ్లెట్, వెబ్, స్మార్ట్ టీవీ, స్ట్రీమింగ్ పరికరాలలో లభిస్తుంది. ఇందులోని కంటెంట్ను ఆఫ్లైన్లో డౌన్లోడ్ చేసి చూడవచ్చు.
మడకశిర మండలం
మడకశిర మండలం, ఆంధ్ర ప్రదేశ్ రాష్ట్రములోని శ్రీ సత్యసాయి జిల్లాకు చెందిన మండలం.
ఆహా (స్ట్రీమింగ్ సేవ)
చరిత్ర
అల్లు అరవింద్ తాను డిజిటల్ వాతావరణంలో ఆకర్షితుడనయ్యానని, అతిగా చూసే అలవాటును పెంచుకున్నానని పేర్కొన్నాడు. అతను తెలుగు కంటెంట్‌ను మాత్రమే హోస్ట్ చేయడానికి స్ట్రీమింగ్ ప్లాట్‌ఫామ్‌ను ప్రారంభించాలనే ఆలోచనతో ముందుకువచ్చాడు. ఆ తరువాత అతను తన కుటుంబంతో ఈ ఆలోచనను చర్చించగా, దానిని వారు ప్రోత్సహించారు. తరువాత జరిగిన చర్చలలో ఈ వెంచర్‌లో రామేశ్వర్ రావు జూపల్లి భాగస్వామిగా చేరాడు. దీనికి అజయ్ ఠాకూర్ నేతృత్వం వహిస్తున్నాడు. 2020 ఫిబ్రవరి 8న సాఫ్ట్ లాంచ్ కోసం ఎంపిక చేసిన తరువాత, హ ప్రివ్యూ అనే కార్యక్రమం నిర్వహించబడింది, ఇక్కడ 'ఆహా ఒరిజినల్స్' లో పనిచేసిన సినీ నిర్మాతలందరూ హాజరై వారి ఉత్పత్తులని ప్రదర్శించారు. కోవిడ్-19 మహమ్మారి సమయంలో ప్రారంభమైన అనేక సినిమాలు, ప్రభుత్వం విధించిన కర్ఫ్యూ కారణంగా థియేటర్లు మూసివేయబడ్డాయి. థియేట్రికల్ విడుదలను షెడ్యూల్ చేసిన చాలా సినిమాలు ఆన్‌లైన్ విడుదలకు మార్చారు. ఆవిధంగా అనేక చిత్రాలను ఆహా సొంతం చేసుకుంది.
మూలాలు
వర్గం:తెలుగు సినిమా
ఘంటశాల నిర్మల
thumb|ఘంటశాల నిర్మల ఘంటశాల నిర్మల స్త్రీవాద కవయిత్రి. ఆమె దాదాపు ఇరవై సంవత్సరాలపాటు విజయవాడలో జర్నలిస్టుగా పనిచేసి, ప్రస్తుతం హైదరాబాదులో వివిధ సంస్థలకు అనువాదకురాలిగా, డాక్యుమెంటేషన్ స్పెషలిస్టుగా బాధ్యతల్ని నిర్వర్తిస్తున్నది.
కవితలు
ఆమె రాసిన మొదటి కవిత ‘జల్లులు’. ఆమెకు పేరు తెచ్చిపెట్టిన తొలి కవిత ‘ఈ సహారాకు ఏ సమీరాలూ రావు’. ఎ కాల్ గళ్స్ మోనోలాగ్ ; ‘జుగల్బందీ’.. మొదలైన కవితలు ఘంటశాల నిర్మల గారిని, కవయిత్రిగా ఉన్నతస్థానంలో నిలబెట్టాయి.
బయటి లంకెలు
వర్గం:తెలుగు రచయిత్రులు వర్గం:ఫ్రీవర్స్ ఫ్రంట్ పురస్కార గ్రహీతలు
చిలారాయ్
శుక్లధ్వజుడు కమతా రాజ్యానికి చెందిన రాజు నరనారాయునుడి తమ్ముడు, సర్వసేనానాయకుడు. ఇతని మరో పేరు చిలారాయ్, దీని అర్థం అసం భాషలో గాలిపటం రాయుడు. యుద్ధరంగంలో గాలిపటంలా తమ సైన్యాన్ని అతివేగంతో నడిపిచన వలన ఈ బిరుదు సంపాదించాడు. భూటియా అహోం కాచరి లాంటి రాజ్యాలపై విజయం సాధించిన గొప్ప సేనానాయకుడు.
జీవిత చరిత్ర
చిలారాయ తండ్రి పేరు విశ్వసింగ. తల్లి పద్మావతి గౌర్ రాజ్యంలో జన్మించింది.
చిలారాయ్ శ్రీమంత శంకరదేవుడుకి శరణం ఇచ్చాడు. తన కుటుంబసదస్యురాలుతో పెళ్ళి కూడా చేయించాడు. చిలారాయ ప్రోత్సాహాన వలన శంకరదేవుడు తన ‘ఎకసరణ ధర్మ’ ఉద్యమం మొదలపెట్టాడు.
జూన్ 1563 లో అహోం రాజధానిని చిలారాయ్ కబ్జా చేసాడు. భారాతదేసంలో ఛత్రపతి శివాజీ ముందు గెరిల్లా యుద్ధంతో గెలిచిన వీరుడు చిలారాయ్. చిలారాయ్ దయావంతుడు కూడా. యుద్ధరంగంలో వోడించిన రాజులను ఆదరపూర్వకంగా వొదిలిపెట్టి కేవలం కప్పము కట్టమని ఆదేశించాడు. వోడిపోయిన రాజ్యాల ప్రజలను ఎ హాని కలగనివకుండా చూసాడు. వోడిపోయిన సైనికులను కూడా వోదిలిపెట్టాడు, అవసరముంటే తన రాజ్యంలోనే శరణం ఇచ్చాడు.
ఇద్దరు సొదరలు బెంగాల్ ప్రాంతాన్ని కబ్జా చేసేందుకు యుద్ధ రంగం లోకి దిగారు. కాని ఆఫ్ఘానిస్తాన్ కి చెందిన సుల్తాన్ సులేమాన్ కర్రాని అడ్డుగా నిలబడాడు. కర్రాని ఇద్దరినీ వోడించి చిలారాయ్ ను బంధించి కోచ్ రాజ్యాన్ని కబ్జా చేస్సాడు, ఇదే కాకుండా అతి ప్రసిద్ధమైన కామాఖ్యా గుడిని పడగొట్టాడు. కాని చిలారాయ్ తప్పించుకుని, మల్లి తన రాజ్యాన్ని గెలిచి కామాఖ్యా గుడిని మల్లి నిర్మించాడు.
1571 సంవత్సరం గంగా నదీ ఒడ్డున మశూచి రోగం వలన మరణించాడు.
రక్తమోక్షణ
జలగతో చికిత్స
"జలగ" అనగానే రక్తం పీల్చే అపాయకరమైన ప్రాణిగా స్ఫురించినప్పటికీ, ఆధునిక వైద్యరంగంలో ఇది కీలక పాత్రను పోషిస్తున్నది. విదేశీ వైద్య నిపుణులు జలగలను "ప్రాణంతో ఉన్న ఔషధాలు" (లివింగ్ డ్రగ్) గా పిలుస్తారు. అనేక దీర్ఘ వ్యాధులకు, "పిత్త దోషము" తో బయల్దేరిన పలు వ్యాధులకు "రక్తమును పీల్చే జలగతో చికిత్స" ఉందని సుశ్రుతుని వైద్య గ్రంథాలు తెలిపాయి. శరీరానికి గాయం చేయడమే కాకుండా, ఆ గాయం నుంచి గంటల తరబడి రక్తం స్రవించే విధంగా చేయగలిగే ప్రత్యేక గుణం కలిగి ఉండటం వల్లనే జలగలకు ఇంతటి ప్రాధాన్యత ఉందని పేర్కొన్నారు.
జలగ నుండి వెలువడే ఒక రకమైన ద్రవపదార్థం గాయానికి చుట్టూ ఉన్న శరీరం పైన మత్తు మందులా పనిచేసి, రక్తం గడ్డ కట్టకుండా చేయటమే కాకుండా, రక్తనాళాల రంధ్రాలను పెద్దవిగా చేసే గుణాన్ని కూడా కలిగి ఉంది. ప్రాచీన కాలంలో అతి మోటుగా శస్త్రచికిత్సలు చేస్తున్నఫ్ఫుడు సత్ఫలితాలు రాని సందర్భాలు అనేకం కాగా, శరీరంలో రక్త ప్రసరణను పునరుద్ధరణ చేసేందుకు జలగలతో రక్తం పీల్చు విధానాన్ని కనుగొన్నారు. జలగలను వైద్యపరమైన అవసరాలకు ఉపయోగించడం ప్రాచీన భారతీయ వైద్యశాస్త్రవేత్త సుశ్రుతుడి నుంచే ప్రారంభమైనది. అనేక ప్రయోగాల సారాంశాన్ని కూడా తన గ్రంథంలో వివరించాడు.
శరీరంలో ఏదైనా భాగంలో రక్తప్రసరణ లేక నల్లగా మారినపుడు, చెడు రక్తంతో నిండిపోయి ఆ భాగం ఉబ్బినపుడు ఆప్రాంతంలో సూదితో సన్నని రంధ్రాన్ని చేసి అక్కడ జలగను ఉంచితే చాలునని, ఒక్కొక్క జలగ 20 నిముషాల నుంచి గంట సమయంలో చెంచాడు రక్తాన్ని (15 నుండి 30 మిల్లీలీటర్లు) పీల్చిన తర్వాత శరీరాన్ని వదిలిపెడుతుందనీ, అయితే జలగ చేసిన గాయం నుంచి కనీసం ఆరుగంటల సేపు నెమ్మది స్థాయిలో రక్తస్రావం జరుగుతూనే ఉంటుందనీ వివరించాడు.
ఈ తరహా వైద్య ప్రక్రియకు వినియోగించే జలగను ఆకలితో అలమటించేలా చేయాలని, అలా చేయడం వలన అవి ఎక్కువ వేగంగా రక్తాన్ని పీల్చేందుకు అవకాశం ఉంటుందనీ సూచించాడు. మన రాష్ట్రంలో ఉభయ గోదావరి జిల్లాలలో వ్యాపించి ఉండే బోదకాలు వ్యాధికి కూడా గతంలో ఆయుర్వేద వైద్యులు ఈ జలగ చికిత్సనే చేసేవారు. ప్రకృతినే ఆధారం చేసుకొని తర్వాతనే వైద్య చికిత్సలకు శ్రీకారం చుట్టిన సుశ్రుతుని వైద్యగ్రంథం వేల సంవత్సరాలు గడిచినప్పటికీ ఆధునిక కాలంలో వైద్య చికిత్సలకు స్ఫూర్తిని అందిస్తోంది. రక్తమోక్షణ లోని "జల్లోవ్క అపచరణ్" అనే అధ్యాయంలో విషరహిత జలగలను గూర్చి వివరణ ఉంది. అవి 10 నుంచి 12 సెం.మీ పొడవు కలిగి ఉంటాయని తెలుస్తున్నది.
ఆధునిక కాలంలో
ఈ "జలగ వైద్యం" మూడు శతాబ్దాల క్రితం వరకు మన దేశంలో ఆయుర్వేద వైద్యులు వాడేవారు. శరీరంలోని వివిధరకాల రుగ్మతలను తొలగించేందుకు కూడా ఈ వైద్యాన్ని ఉపయోగించే వారు. ఆధునిక వైద్యవిధానాలు ఉధృతంగా అందుబాటులోనికి రావడంతో దీనికి ప్రాధాన్యత తగ్గింది. "మైక్రో వ్యాస్కులర్ సర్జరీ" తరహా సూక్ష్మ స్థాయి ఆపరేషన్లలో ప్రతి రక్తనాళాన్ని, కణజాలాన్ని కలపడం వంటి అవసరాలు ఏర్పడడంతో మన ప్రాచీన వైద్య చికిత్స తిరిగి వెలుగులోనికి వచ్చింది.
ఇతర లింకులు
వర్గం:ఆయుర్వేదం
మోర్స్ కోడ్
మోర్స్ కోడ్  లేదా మోర్స్ కోడ్ (ఆంగ్లం: Morse code) ఒక సంకేత(కోడ్) భాష. ఇందులో రెండే అక్షరాలు ఉంటాయి. అవి డిట్ (.), డా (-). ప్రతి ఆంగ్ల అక్షరానికి, అంకెకు, పంక్చువేషన్ మార్క్ కు ఈ రెండు అక్షరాలతో ఒక కోడ్ ను ఏర్పరచటం జరిగింది. సంక్షిప్త రహస్య సందేశాలను పంపటానికి ఈ కోడ్ ను ఉపయోగిస్తారు. ఈ కోడ్ ను మొదట సామ్యూల్ F. B. మోర్స్ కనుగొనటంతో దీనికి ఆయన పేరే పెట్టారు. టెలిగ్రాఫ్ ను కనుగొంది కూడా మార్స్ యే.
వినియోగం
ఒక్కొక్క అక్షరం మధ్యలో మూడు స్పేసులు ఖాళీగా వదిలేయాలి.
రెండు పదాల మధ్యలో ఏడు స్పేసులను ఖాళీగా వదిలేయాలి. (నాల్గవ స్పేసు బదులుగా "/" ఉపయోగించటం చదివేవారికి మరింత సౌలభ్యాన్ని కలిగిస్తుంది.
స్టైరీన్
స్టైరీన్ ప్రధానంగా సింథటిక్ రసాయనం. దీనిని వినైల్బెంజీన్ Vinylbenzene, ఇథినైల్బెంజీన్ Ethenylbenzene , సిన్నమెన్ Cinnamene లేదా ఫినైల్థైలీన్ అని కూడా అంటారు. ఇది C6H5CH = CH2 అనే రసాయన ఫార్ములా కలిగిన సేంద్రియ సమ్మేళనం ద్రవరూపంలో ఉంటే చాలా తొందరగా ఆవిరవుతుంది. నీటిలో కరగదు.ప్లాస్టిక్, సింథెటిక్ రబ్బర్ తయారీ లో వాడతారు.అధిక సాంద్రతలు తక్కువ ఆహ్లాదకరమైన వాసనను కలిగి ఉన్నప్పటికీ. స్టైరీన్ పాలీస్టైరీన్ ఇంకా అనేక కోపాలిమర్స్ కు పూర్వగామిగా ఉంటుంది. స్టైరీన్ ని ముడిసరుకుగా పాలిస్టీరిన్ ను తయారు చేస్తారు  రంగు లేని ఈ వాయువుకు తీయటి వాసన ఉంటుంది. దీనికి మండే స్వభావం కూడా ఉంటుంది. డిస్పోజబుల్ కాఫీ గ్లాస్లులను తయారుచేసేందుకు రెసిన్ అంటే ఫైబర్ గ్లాస్ ను తయారు చేసేందుకువాడతారు.ఇన్సులేషన్లు సామాన్లు, ఆటోమొబైల్ విడిభాగాలు, ప్రింటింగ్ కాట్రిడ్జిలు, ఆహారం నిల్వఉండే పాత్రలు, కార్పెట్ బ్యాకింగ్ కు వాడే ప్లాస్టిక్, రబ్బర్ లను తయారుచేసేందుకు స్టైరీన్ అవసరం.
ఎల్జీ పాలిమర్స్‌ లో ప్రమాదం
గురువారం మే 7 2020 న విశాఖ నగరంలోని ఆర్‌.ఆర్‌ వెంకటాపురంలోని ఎల్జీ పాలిమర్స్‌ కంపెనీ నుంచి తెల్లవారు జామున 3 గంటల సమయంలో స్టైరీన్‌ విషవాయువు లీకైంది. పరిశ్రమ నుంచి రసాయన వాయువు లీకై 3 కి.మీ మేర వ్యాపించింది. దీంతో చర్మంపై దద్దుర్లు, కళ్లలో మంటలు, శ్వాస తీసుకోవడంలో ఇబ్బందులతో స్థానికులు తీవ్ర అవస్థలు పడ్డారు. స్పృహతప్పి పడిపోవడం ఈ గ్యాస్‌ సహజ లక్షణం. నిద్రమత్తులో ఉండి వాయువు పీల్చడం వల్ల ఎక్కువ మంది అస్వస్థతకు గురయ్యారు.
మూలాలు
వర్గం:విష పదార్థాలు
మారెళ్ల కేశవరావు
thumb|మారెళ్ల కేశవరావు మారెళ్ల కేశవరావు (జూలై 3, 1924 - జూన్ 23, 1993) వాయులీన విద్వాంసులు. ఆకాశవాణిలో అతని వాయులీన సంగీత కార్యక్రమాలు ప్రసారమయ్యేవి. అతను ఆకాశవాణి హైదరాబాదు కేంద్రం గొప్పగా చెప్పుకొనే వాయులీన విధ్వాంసులలో ఒకడు.
జీవిత విశేషాలు
అతను ఒడిషా రాష్ట్రంలోని బరంపురంలో జన్మించాడు. పుట్టుకతోనే అంధులైన అతను విజయనగరం చేరారు. అక్కడ మహారాజా ప్రభుత్వ సంగీత నృత్య కళాశాలలో పనిచేస్తున్న ద్వారం వెంకటస్వామి నాయుడు గారి వద్ద శిష్యరికం చేసి వాయులీనంలో ప్రావీణ్యత సంపాదించాడు. అతను మద్రాసు మ్యూజిక్ అకాడమీ నిర్వహించే వార్షిక కచేరీలలో పాల్గొన్నాడు. అతని కచేరీ కార్యక్రమాలు 1946 డిసెంబరు 31, 1949 జనవరి 1న జరిగాయి. అతను 1961 నవంబరు 5 న మద్రాసులో జరిగిన రేడియో సంగీత సమ్మేళన్ కార్యక్రమంలో కర్ణాటక సంగీత విభాగంలో పాల్గొన్నాడు.
బాహ్య లంకెలు
వర్గం:1924 జననాలు వర్గం:1993 మరణాలు వర్గం:వాయులీన విద్వాంసులు వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎ వర్గం:విజయనగరం జిల్లా సంగీత విద్వాంసులు
కళ్లకురిచి జిల్లా
కళ్లకురిచి జిల్లా, భారతదేశం, దక్షిణ కొనపై ఉన్న తమిళనాడు రాష్ట్రం, లోని ఒక జిల్లా. జిల్లా కేంద్రం కల్లకురిచిలో ఉంది. కళ్లకురిచి జిల్లా 12 నవంబరు 2019 నవంబరు 12న విలుప్పురం జిల్లా నుండి కొన్ని ప్రాంతాలు వేరుతో సృష్టించగా ఉనికిలోకి వచ్చింది. 550.70 చదరపు కిలోమీటర్ల విస్తీర్ణంలో విస్తరించి ఉన్న కల్వరాయన్ కొండలు జిల్లాకు ప్రధాన ఆకర్షణ. గిరిజన జనాభా అధికంగా ఉండే కొండల్లో పెరియార్ జలపాతం, మేఘం జలపాతం, సిరుకలూర్ జలపాతం, చిన్నతిరుపతి దేవాలయం ఉన్నాయి. తిరుకోయిలూర్‌లోని ఉలగలంత పెరుమాళ్ ఆలయం, వీరత్తనేశ్వరార్ ఆలయం, కబిలార్ కొండ, శ్రీ లక్ష్మీ నరసింహార్ ఆలయం, ఉలుందూర్‌పేట తాలూకాలోని పరిక్కల్, అధిరంగన్ రంగనాథస్వామి ఆలయం, తిరువరంగం అర్థనారీశ్వర ఆలయం, శంకరాపురం తాలూకాలోని రిషివండియం వంటి చాలా ప్రసిద్ధ ఆలయాలు ఈ జిల్లాలో ఉన్నాయి.
చరిత్ర
పురాతన కాలంలో, ఈ ప్రాంతం చోళులు, పల్లవులు, తిరుకోయిలూర్ రాజు మలైమాన్ వంటి వివిధ స్థానిక నాయకుల పాలనలో ఉంది. చోళనాడు, తొండైనాడు మధ్య ఉన్నందున, ఈ ప్రాంతాన్ని నాడు నాడు (మధ్య భూమి) అని పిలుస్తారు. తరువాతి కాలంలో, ఇది జింగీ నాయకులు, ఆర్కాట్ నవాబుల పాలన సాగింది. బ్రిటిష్ పాలనలో, ఈ ప్రాంతం మొత్తం మద్రాసు ప్రెసిడెన్సీలోని సౌత్ ఆర్కాట్ జిల్లాలో భాగంగా ఉండేది. కళ్లకురిచి మునిసిపాలిటీ పరిసర ప్రాంతాన్ని విల్లుపురం జిల్లాను విభజించడం ద్వారా కళ్లకురిచి జిల్లా ఏర్పడింది.
గణాంకాలు
జిల్లా పరిధి మొత్తం 3530.58 చ.కి.మీ విస్తీర్ణంలో విస్తరించి ఉంది.జిల్లా పరిధిలోని జనాభా మొత్తం 13,77,494. జిల్లాలో 6 తాలూకాలతో 2 రెవెన్యూ డివిజన్లు ఉన్నాయి, 24 ఫిర్కాలలో 562 రెవెన్యూ గ్రామాలు ఉన్నాయి. జిల్లాలో 9 డెవలప్‌మెంట్ బ్లాకులు 412 గ్రామ పంచాయతీలను కలిగి ఉన్నాయి.
కాల్వరాయన్ కొండలు
కల్వరాయన్ కొండలు తూర్పు కనుమలలో ఉన్న కొండల ప్రధాన శ్రేణి. పచ్చైమలై, అలవైమలై, జవాది, శేవరోయ్ కొండలతో పాటు, అవి కావేరీ నదీ పరీవాహక ప్రాంతాన్ని దక్షిణాన పాలార్ నది పరీవాహక ప్రాంతం నుండి ఉత్తరాన వేరు చేస్తాయి. కొండలు 2000 అడుగుల నుండి 3000 అడుగుల ఎత్తు వరకు ఉంటాయి.ఇవి 1,095 చదరపు కిలోమీటర్ల విస్తీర్ణంలో విస్తరించి ఉన్నాయి.
జలపాతాలు
గిరిజన జనాభా అధికంగా ఉండే కొండల్లో పెరియార్ జలపాతం, మేఘం జలపాతం, సిరుకలూర్ జలపాతం,
దేవాలయాలు
తిరుకోయిలూర్‌లోని ఉలగలంత పెరుమాళ్ ఆలయం, వీరత్తనేశ్వరార్ ఆలయం, కబిలార్ కొండ, శ్రీ లక్ష్మీ నరసింహార్ ఆలయం, ఉలుందూర్‌పేట తాలూకాలోని పరిక్కల్, అధిరంగన్ రంగనాథస్వామి ఆలయం, తిరువరంగం అర్థనారీశ్వర ఆలయం, శంకరాపురం తాలూకాలోని రిషివండియం వంటి చాలా ప్రసిద్ధ ఆలయాలు ఈ జిల్లాలో ఉన్నాయి.